S-2198/2023

Mál þetta var þingfest 21. september 2023 og dómtekið sama dag. Málið er höfðað með ákæru Héraðssaksóknara 7. september 2023 á hendur ákærða, X, kt. 000000-0000, [...], [...]:

„fyrir neðangreind hegningar- og barnaverndarlagabrot framin árið 2022 [...] við leikskólann [...]:

1. Blygðunarsemis- og barnaverndarlagabrot með því að hafa miðvikudaginn 29. júní fengið þau A, kt. 000000- 0000, B, kt. 000000- 0000, og C, kt. 000000- 0000, til að girða niður um sig og sýna á sér rassinn, sem nefnt hafi verið „bossa partý“, og einnig girt niður um sig og sýnt börnunum rassinn á sér, en með háttsemi sinni særði hann blygðunarsemi þeirra og sýndi þeim ósiðlegt athæfi.

2. Kynferðislega áreitni gegn barni með því að hafa miðvikudaginn 29. júní nuddað og strokið rassinn á A utanklæða.

3. Kynferðislega áreitni gegn barni með því að hafa föstudaginn 1. júlí farið innundir buxur og nærbuxur A og káfað á kynfærum hans.

Telst brot í ákærulið nr. 1 varða við 209. gr. almennra hegningarlaga nr. 19/1940 og 3. mgr. 99. gr. barnaverndarlaga nr. 80/2002 og brot í ákæruliðum 2 og 3 varða við 2. mgr. 202. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

D, kt. 000000- 0000, krefst þess fyrir hönd ólögráða sonar hans B, kt. 000000- 0000, að ákærða verði gert að greiða syni hans miskabætur að fjárhæð kr. 1.500.000,- auk vaxta skv. 8. gr. vaxtalaga nr. 38/2001, sbr. 16. gr. skaðabótalaga nr. 50/1993, frá 6. júlí 2022, en með dráttarvöxtum skv. 9. gr. vaxtalaga, sbr. 1. mgr. 6. gr. sömu laga frá þeim degi er mánuður er liðinn frá því að bótakrafa þessi er birt til greiðsludags. Jafnframt er gerð krafa um málskostnað úr hendi ákærða að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.

E, kt. 000000- 0000, krefst þess fyrir hönd ólögráða sonar hennar A, kt. 000000- 0000, að ákærða verði gert að greiða syni hans miskabætur að fjárhæð kr. 2.500.000,- auk vaxta skv. 8. gr. vaxtalaga nr. 38/2001, sbr. 16. gr. skaðabótalaga nr. 50/1993, frá 6. júlí 2022, en með dráttarvöxtum skv. 9. gr. vaxtalaga, sbr. 1. mgr. 6. gr. sömu laga frá þeim degi er mánuður er liðinn frá því að bótakrafa þessi er birt til greiðsludags. Jafnframt er gerð krafa um málskostnað úr hendi ákærða að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.

F, kt. 000000- 0000, krefst þess fyrir hönd ólögráða dóttur hans C, kt. 000000- 0000, að ákærða verði gert að greiða dóttur hans miskabætur að fjárhæð kr. 1.500.000,- auk vaxta skv. 8. gr. vaxtalaga nr. 38/2001, sbr. 16. gr. skaðabótalaga nr. 50/1993, frá 6. júlí 2022, en með dráttarvöxtum skv. 9. gr. vaxtalaga, sbr. 1. mgr. 6. gr. sömu laga frá þeim degi er mánuður er liðinn frá því að bótakrafa þessi er birt til greiðsludags. Jafnframt er gerð krafa um málskostnað úr hendi ákærða að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

Fyrir dómi játaði ákærði afdráttarlaust sök samkvæmt öllum ákæruliðum og viðurkenndi bótaskyldu vegna einkaréttarkrafna. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi, verjandi og réttargæslumaður höfðu tjáð sig stuttlega um lagaatriði máls og ákvörðun viðurlaga.

Af hálfu ákærða er þess aðallega krafist að ákvörðun refsingar verði frestað en til vara vægustu refsingar sem lög leyfa og að hún verði skilorðsbundin að fullu. Þá er þess krafist að fjárhæðir dæmdra miskabóta verði lækkaðar frá því sem krafist er. Þá krefst verjandi ákærða hæfilegrar þóknunar sér til handa.

Með skýlausri játningu ákærða X fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar þykir rétt heimfærð til refsiákvæða.

Ákærði er [...]ára með hreinan sakaferil og hefur játað brot sín greiðlega en hann var aðeins [...]ára er brotin voru framin. Hefur ákærði samkvæmt framlögðum gögnum leitað sér aðstoðar í kjölfar verknaðarins og lýst yfir að hann iðrist gjörða sinna. Horfa öll framangreind atriði til refsimildunar, sbr. 4., 5. og 8. tl. 1. mgr. 70. gr. almennra hegningarlaga. Með vísan til ungs aldurs ákærða, svo og með sérstakri hliðsjón af öllum atvikum máls þessa, þykir mega ákveða að fresta ákvörðun refsingar, skilorðsbundið í fimm ár, eins og nánar greinir í dómsorði.

Eins og áður greinir hefur ákærði gengist við bótaskyldu gagnvart brotaþolum þótt hann mótmæli fjárhæð og rökstuðningi framlagðra bótakrafna. Brot þau, sem ákærði er sakfelldur fyrir eru til þess fallin að valda brotaþolum miskatjóni sem ákærða ber að bæta eftir 26. gr. laga nr. 50/1993, þó ekki liggi fyrir sérfræðileg gögn um áhrif brotanna á brotaþola. Af þeim gögnum sem liggja fyrir í málinu verður hins vegar ekki ráðið að um varanlegan miska sé að ræða. Að því gættu, með vísan til ungs aldurs ákærða og aðstæðna að öðru leyti, sbr. 24. gr. laga nr. 50/1993 verða miskabætur brotaþolans Bákveðnar 50.000 krónur, miskabætur brotaþolans C ákveðnar 50.000 krónur og miskabætur brotaþolans A ákveðnar 200.000 krónur. Skulu fjárhæðirnar bera almenna vexti frá 29. júní 2022 til 14. október 2023, þá er liðinn var mánuður frá birtingu bótakrafna, en frá þeim degi dráttarvexti til greiðsludags, svo sem nánar greinir í dómsorði.

Samkvæmt 1. mgr. 235. gr. laga um meðferð sakamála ber ákærða að greiða allan sakarkostnað, þ. m. t. þóknun verjanda og réttargæslumanns. Með hliðsjón af eðli og umfangi mál sog að teknu tilliti til tímaskýrslna að því leyti sem við á með vísan til reglna Dómstólasýslunnar nr. 1/2023, þykir þóknun skipaðs verjanda ákærða, B-kk-ef H-kk-ef lögmanns hæfilega ákveðin 482.112 krónur að meðtöldum virðisaukaskatti og þóknun réttargæslumanns allra brotaþola, Á-kvk-ef L-kvk-ef L-kvk-ef lögmanns, hæfilega ákveðin 421.848 krónur að meðtöldum virðisaukaskatti. Annan sakarkostnað leiddi ekki af málinu.

M-kvk-nf T-x-x héraðsdómari kveður upp dóm þennan.

Dómsorð:

Frestað er ákvörðun refsingar ákærða, X, sem skal falla niður að liðnum 5 árum frá birtingu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði brotaþola A 200.000 í miskabætur með vöxtum samkvæmt 8. gr. laga nr. 38/2001 um vexti og verðtryggingu frá 29. júní 2022 til 14. október 2023 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði brotaþola B 50.000 krónur í miskabætur með vöxtum samkvæmt 8. gr. laga nr. 38/2001 um vexti og verðtryggingu frá 29. júní 2022 til 14. október 2023 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði brotaþola C 50.000 krónur í miskabætur með vöxtum samkvæmt 8. gr. laga nr. 38/2001 um vexti og verðtryggingu frá 29. júní 2022 til 14. október 2023 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði þóknun skipaðs verjanda síns, B-kk-ef H-kk-ef lögmanns, 482.112 krónur og þóknun réttargæslumanns allra brotaþola, Á-kvk-ef L-kvk-ef L-kvk-ef lögmanns, 421.848 krónur.

M-kvk-nf T-x-x